
Premier Eman a bai atende reunion di 
Conseho di Ministro di Reino Hulanda 



Premier, Mike Eman a biahe pa 
Hulanda, na unda e cuater pais 
den Reino lo reuni cu otro y atende 
cierto puntonan di interes. No ta 
un secreto cu na Curacao y Sint 
Maarten tin cierto problema cu Hu¬ 
landa kier atende cune. E prome 
mandatario di Aruba a splica cu 
nan a haya invitacion di e Prome 
Ministro di Hulanda pa atende e 
reunion di Conseho di Minis¬ 
tro di Reino, mayan diabier- 
na, na Den Haag, na unda 
lo elabora riba diferente 
asuntonan cu ta concerni 
e cuater paisnan aki den 
Reino. Hulanda kier 
pa Aruba ta 
p re - 
sen- 
t e 


den e rijksministerraad, pero no cu 
Aruba tin nada di haber cu e situa- 
cion precario di e presupuestonan 
di Corsou y Sint Maarten. 

Prome Minister, Mike Eman a in- 
dica cu nos tin un bon relacion cu 
Hulanda y te hasta cu aprobacion 
y sosten di Hulanda, Aruba lo por 
renoba su fiansa na un in¬ 
teres reduce similar na 
esun cu Hulanda ta 
haya riba Mercado 
internacional. E sos¬ 
ten cu Hulanda a 
duna Aruba ta neta- 
mente loke parce no 
a cay den bon tera 
cerca e Gobier- 
no di Curacao, 
cu te hasta a 
haci cierto ex¬ 
pression rela- 
ciona cu e 
asunto aki. 
Prome 
minister 
Mike 


Eman a splica cu nan a tuma nota 
di un declaracion pero no a papia 
cu Prome Minister, Gerrit Schotte 
riba e tema aki pa haya sa si ta 
asina el a expresa su mes y pakiko 
a hasi e expresionnan aki. 

30 pa 80 miyon cu bo por sca- 
pa lo yuda pa rapidamente Aruba 
yega na un ekilibrio den su presu- 
puesto. Aruba no ta pidi Hulanda 
pa paga nos debe manera a sos- 
ode cu Curacao y St Maarten cual 
motibo nan ta bao supervision di 
Hulanda. Prome Minister, Mike 
Eman ta haya lamentable si a laga 
sa dor di Gobierno di Curacao, cu 
mesun condicion di supervision 
mester conta pa Aruba tambe, 
pero den caso di Aruba ta mustra 
cu nos solamente kier tene e bon 
relacion den Reino y traha con- 
huntamente na unifica e lazonan 
mas estrecho y coopera cu otro pa 
bienestar di nos pueblonan. 

Tambe kier a tende si Hulanda 
a mustra interes pa duna su coop- 
eracion den e proceso aki pa Aru¬ 


ba por haya e fianza riba Mercado 
internacional na e interes abao di 
2% por ehempel y Hulanda a mus¬ 
tra interes cu nan kier mire y eval- 
ua esaki, pa mira e posibilidanan 
pa cu esaki lo por yega na keda 
realisa. 

Mirando e tension cu ta existi 
den Gabinete di Gerrit Schotte di 
Curacao, ta importante pa scucha 
for di Gobierno di Aruba, si tin es- 
pacio pa sali positivamente for di 
e reunion aki y Prome Minister di 
Aruba, Mike Eman a splica cu e ta 
un situacion hopi delicado. Aruba 
tin un hopi bon relaciona cu e part- 
nernan den Reino Caribense. 

Finalmente Prome Minister, Mike 
Eman, ta spera cu Aruba por duna 
un contribucion cu ta bai supera e 
incidente actual entre Curacao cu 
Hulanda pero tambe mira con lo 
atende cu otro pa futuro. Sinta y 
kibra cabez hunto pa mira con por 
atende e mihor pa nos paisnan ta 
importante segun e prome manda¬ 
tario di Aruba. 


TRABAONAN ANDANDO PA SERA CRUZADA DI AER0PUERT0 


Esnan cu ta pasa banda cu sera e cruzada dilanti 
di e cruzada di aeropuerto, di nos aeropuerto interna- 
internacional Reina Bea- cional Reina Beatrix, pa 
trix, ta mirando diferente por inicia cu trabaonan di 
trabaonan cu ta tumando e rotondo, cu lo mester bai 
lugar. Aki ta den proceso pa reemplaza e actual luznan 
traha e espacio necesario di trafico. Mester bisa cu 



pa asina evita congestion 
den trafico na momento 
cu trabaonan pa e rotonde 
cuminsa.Marlon Croes, 
hefe interino na DOW a 
indica cu e preparacionan 
pa habri otro rutanan pa- 
riba di aeropuerto inter¬ 
nacional Reina Beatrix ta 
tumando lugar den e di- 
anan aki, preparando pa 
por hasi e fluho mas facil 
den trafico, na momento 


egun a ser indica door di 
Marlon Croes, hefe inter¬ 
ino di DOW, e trabaonan 
aki ta bayendo den bon 
direction y por bisa cu no 
ta falta mucho mas pa e 
cambio di e ruta nan tuma 
lugar. E trabaonan lo inicia 
den e lunapresenye pa au- 
gustus y lo tin duracion pa 
varios simannan, prome 
cu esaki lo por keda cla pa 
trafico. 

CFT a aproba 
finansa di Sint 
Maarten 

Den e dianan aki hopi presehon Go- 
biernonan di Corsou y Sint Maarten ta 
haya pa cu e deficit di nan presupuesto 
y esaki ta e motibo principal cu mayan 
e dos Prome Ministronan di Corsou y 
Sint Maarten, Gerrit Schotte y Sarah 
Wescot, respectivamente lo mester 
duna cuenta na Conseho di Ministro di 
Reino na Den Haag , Hulanda, camin- 
da e tres MinistroPlenipotenciarionan 
di cada isla, incluyendo Aruba tambe 
lo hasi acto di presencia. 

Sinembargo, Gobierno di Sint 
Maarten, encabesa pa su Prome Min¬ 
istro, Sarah Wescot, a haya ayera 
un aprobacion pa un concepto di un 
amienda riba e presupuesto di finansa 
publico di e isla pa CFT. 

E Comite di Supervision di Finansa 
a bai di acuerdo cu e cambio y ahus- 
tacionnan riba e presupuesto pa 2012 
di Gobierno di Sint Maarten y na mes 
momento, esaki ta nifica cu aunke e 
mester wordo aproba fin di e luna aki 
den Parlamento di Sint Maarten, tog 
tur cos ta mustra cu lo no tin problema 
cu e deficit mas, manera anterior- 
mente. 

Awor aki lo por cubri e deficit cu 
ta di 38 miyon florin y cu e ahusta- 
cionnan, manera riba e oresupuesto 
di e Ministerio di Husticia, na unda a 
reduci esaki di 7.1 miyon florin pa 3.1 
miyon florin, cu lo mester bai pa e plan 
di asercamiento di dicho ministerio. 

Na mes momento tambe a keda in- 
dica cu e ahustacionnan aki, awor ta 
posibel pa paga e 17 miyon florin pa 
e ahustacion di costo di bida pa e em- 
pleadonan publico di Gobierno di Sint 
Maarten. 

“ Nos a haya un green light serca 
CFT y esaki ta mustra bon pa nos ser¬ 
ca Reino,” segun Ministro di Finansa, 
Roland Tuitt a indica. 

Prome Ministro Sarah Wescot, 
kende ya caba ta na Hulanda pa e 
reunion di mayan manita den sala 
di Conseho di Ministronan di Reino, 
ta bon prepara y cu e aprobacion di 
CFT, tin un carta valioso pa pone riba 
mesa, pa e defende e presupuesto di 
Sint Maarten. 


pELGauchOiRegtaiimiit 

as’aflWHospilara 


El Gaucho restaurant, ta cel- 
ebrando 35 aha di ta estableci 
y por corda ainda e vision di e 
fundador, Angel Bota,)q.e.p.d.) 
un entrenador di futbol cu a 
entrega su experiencia na nos 
futbol local y mas ainda cu a 
laga atras pa su famia un ley- 
enda den cushina tipico di Ar¬ 
gentina. E color di exterior di 
e restaurant, sirbiendo e steak- 
nan mas grandi y mas miho 
desde 1977, a wordo cambia. 
Recientemente e murayanan a 


wordo pinta di nobo cu varios 
tono di blou, cualnan a wordo 
inspira pa e bandera Argentino. 

Portretnan bieu ta conta e 
storia di un grill house cu ta 
pertenece y maneha pa un 
solo famia, cual a habri den e 
tremendo Wilhelminastraat riba 
dia 17 di Februari, 1977, den e 
curason di Playa, un restaurant 
chikito y humilde cu ta dedica 
na steaknan Argentino di cali- 
dad. 


Den transcurso di e ananan 
e restaurant a desaroya, me- 
hora y expande, y durante tur e 
tempo aki a sigui desaroya un 
grupo di fanatico fiel cu ta con¬ 
sist di hendenan local y bishi- 
tantenan di afo. 

E secreto di e storia di exito di 
El Gaucho? No tin un secreto, 
djis bon maneho y miembronan 
di staff cu a traha incansable- 
mente y consistentemente a 
sirbi mas di tres generacion di 
amante di carni. 

E VERKEERSDREMPEL CU A 
CONSTRUITA FANTASTICO 


KNVB - AVB 
World Coaches 
VoetbalKamp ta 
inicia dialuna 

KNVB conhuntamente cu Arubaanse Voetbal 
Bond ta cla cu e preparashon pa e grandioso 
voetbalkamp patrosina pa KNVB cu lo cuminsa 
16 di Juli proximo. 

KNVB, durante su bishitanan na Aruba y 
combersashonnan cu AVB a realisa cu fut- 
bol ta birando un sport hopi popular entre nos 
muchanan. Cada bes mas mucha homber y 
mucha muher ta kies pa hunga futbol. Pues 
despues di un voetbalkamp exitoso anja pasa, 
KNVB y AVB ta organisa esaki un biaha mas. 

Durante e voetbalkamp aki, e entrenadornan 
den un manera creativo y divertido lo sinja e 
muchanan hunga futbol y lo duna tips con pa 
hunga mihor. Participashon ta completamente 
gratis. Muchanan di 6 te cu 17 anja por par- 
ticipa. E voetbalkamp lo tin un durashon di 3 dia 
cada uno y ta como lo siguiente: 

Kamp # 1: 

Fecha: 16-17-18 Juli 

Ora Grupo 1: 9:00 am - 12:00 pm 

Ora Grupo 2: 4:30 pm - 6:30 pm 

Kamp #2 

Fecha: 19-20-21 Juli 

Ora Grupo 1: 9:00 am - 12:00 pm 

Ora Grupo 2: 4:30 pm - 6:30 pm 

Ta bai tin varios coach pa sinja nos mucha 
muhernan i mucha hombernan na un manera 
creativo con pa hunga futbol y tambe duna tips 
pa hunga futbol mihor. Mayornan y muchanan 
mester simplemente jena e formulario di inscrip- 
shon cu ta obtenibel na Oficina di Arbaanse 
Voetbal Bond (Shaba 24) y entrega esaki. Na 
momento di inscripshon, ta importante pa sen- 
jala den cual kamp ta desea di inscribi. Durante 
e voetbalkamp muchanan mester corda bini cu 
panja sportief i keds. KNVB y AVB ta invita tur 
mucha cu ta desea di participa pa inscribi. Pa 
cualquier informashon adicional por jama AVB 
na telefon 5877357 of manda un email na avba- 
mba@hotmail.com . 

AVB conhuntamente cu KNVB ta spera di por 
conta masalmente riba participashon di tur nos 
muchanan. 


E bario di Esmeralda, Topaz y Ruby tin 
hopi mucha y consecuentemente a tene bon 
cuenta cu esaki den e construccion di camin- 
da y acera den e barionan. E verkeersdrem- 
pelnan ta un di e maneranan pa had e bario 
mas sigur y pacentero pa biba aden. Pa ho- 
bennan e ta had cu e bario ta bira mas sigur 
pa simplemente cana riba caminda. 

Den pasado e bario tabata tin hopi prob- 
lema cu autonan cu ta core duro y sin mucho 
control pa motibo cu tabata tin hopi buraco 
den e camindanan di santo. Banda di e bi- 
entonan duro cu tabata lanta hopi stof, e au¬ 
tonan tabata had esaki mucho mas pio. Pa 
Yvonne Martinus e inclusion di verkeerdrem- 
pels den e proyecto tabata algo fantastico, 
“e muchanan ta sintinan mes mas safe awor 
aki.” 

Sra. Martinus ta splica cu e trabounan riba 
nan mes a bay hopi bon tambe, “e trabounan 
a bay hopi lihe, mi no por keha. Na cuminsa- 
mento tabata tin molester pa parkeer, pero 
despues atardi nan tabata facilita e hende- 
nan yega nan cas facil toch.” 



E proyecto den su totalidad a dura un poco 
mas di un luna, pero ta parti di un proyecto 
di vario fase. E proyecto aki ta un di e tanti- 
simo proyectonan cu ta tumando lugar rond 
di Aruba for di 2009 caba. Tur esaki ta parti di 
e plan BoAruba cu tin como meta pa eleva e 
producto Aruba y hisando e calidad di bida di 
e ciudadanonan di Aruba. 


Mayan Gobierno y APFA 
lo mester duna contesta 
na slndlcatonan 

Manera ta conoci, mayan, diabierna ta e por ta uno grandi pa loke ta trata un accion 
deadline cu e seis sindicatonan a pone pa pa yama e atencion di Gobierno. 

Gobierno y APFA cu ta esun di ta administra Manera ta conoci, apesar cu e ultimato aki 

e fondo di pensioen y cu na e momentonan a ser duna di parti di e seis sindicatonan aki 
aki ta na peliger door di mal inversionnan pa mayan, tog no a tende nada di Gabinete 
hasi y cu a causa cu na e momentonan aki Eman y mas ainda cu ayera e prome manda¬ 
te e posibilidad cu tur loke a spaar lo por tario di nos pais, a sali rumbo pa Hulanda, na 
bai perdi, alomenos cu Gabinete Eman tuma unda elo atende un reunion hunto cu e otro 
pasonan pa evita esaki. Prome Ministronan di Corsou y Sint Maarten, 

Si e deadline aki di manan no keda cumpli, den Conseho di Ministronan di Reino na Den 
anto e sindicatonan cu a manda un carta pa Haag, Hulanda 
e dos instancianan aki lo mester bai reuni y 

evalua kiko lo ta e proximo paso cu nan lo Di parti di e Prome Ministro a.i., Mike de 
bai tuma den e situacion aki. Meza, no a comunica nada cu e seis sindica- 

No ta descarta cu e paso cu lo mester tonan, ni tampoco a publica un comunicado 
bai tuma di parti di e seis sindicatonan aki, riba e asunto aki na comunidad, si nan ta bai 
kende ta representa pa Guilfred Besaril, lo atende e ultimatum aki, si of no. 

Na e momentonan aki ta den haf na Corsou 
e barci di guera di Brazil, BNS Independencia, 
bao mando di Sergio Reale, kende a hasi un 
bishita di cortesia, serca Gobernador, Fritsz 
GoedGedrag, na unda ela presente un regalo 
relaciona cu nan bishita na Corsou. 


E presencia di e Braco di guera brazilero aki, 
ta esencial den e reion aki, pa combati trans- 
porte di droga y arma. Su presencia ta vital, ya 
cu e flete marina di Brazil, ta un di esnan mas 
grandi den SurAmerica y nos region. Nan tin 
contacto estrecho cu e base di marina hulandes 


na Corsou y tambe un bon relacion internacio- 
nal cu JIATF-S cu ta ubica na Key West,Florida 
pa combatimento riba laman. 

E barco di guera Brazilero aki lo ta te cu 15 
di juli den haf na Corsou y e comunidad lo haya 
oportunidad pa bishita esaki. 


Gobierno lo paga 18 miyon florin pa edificionan bashi di FREE ZONE 

Alfonso Boekhoudt, Director di APA NV, a indica cu 
e edificionan para bashi riba tereno di Freezone parti 
bieuw na L.G.Smith Boulevard y cu ta forma enberdad 
un peliger e Director di APA, Alfonso Boekhoudt, a splica 
cu mayoria ta bashi. Desde 1990 bin ariba poco poco e 
edificionan a bira bashi y te ainda tin movecion den Free 
Zone, cu ta tuma lugar y den e lugar aunke e cantidad 
a baha masha hopi mes, tog esaki un parti ta ser usa 
pa loke ta edificionan cu ta ubica canto di lama y cu tin 
hende ta traha den esakinan ainda. E parti dilanti, cu ta 
cara pa caya si tur ta para pa basta ananan caba bashi. 

E edificionan aki di Free Zone, tabata den man priva. 

APA a cumpra nan y ainda tog Free Zone NV ta huur 
ainda algun di e edificionan aki y e intencion ta pa bende 
tur cos cu Gobierno y djey pa 2013 Gobierno, lo desar- 
oya e area aki tambe, segun Alfonso Boekhoudt director 
di APA a splica cu Gobierno lo paga 18 miyon florin pa 
haya e terenonan y desaroya esaki pa su plan di em- 
beyecimento y renovacion di Oranjestad. 

Minister Sevinger trahando 
duro pa camindanan na 
Aruba ta den bon estado 


Minister di Integracion, Infra¬ 
structure y Medio Ambiente Benny 
Sevinger a firma pa tres proyecto 
cu ta encera asfalta y construi ca- 
minda tuma luga den e periodo 
nos dilanti. Esaki despues cu de- 
staho publico a tuma luga y esnan 
cu e prijs mas abou haya e conce- 
sion pa had e trabou. 

E proyecto nan ta encera asfalta 
e caminda di Safir fase 3 y Topaz 
fase 3 den cuadro di IWIF 2012 
parti 3, segun e bestek di DOW. 
E trabou aki ta bay wordo ehecuta 
dor di “Better Infrastructure Com¬ 
pany N.V.” cu tabatin e prijs mas 
abou di Afl.988.208,00 pa had e 
trabou. Pa loke ta e proyecto cu 


ta encera reconstrucion di e ca¬ 
minda Tarabana-Sero Blanco fase 
2 den cuadro di IWIF parti 5, esaki 
a wordo otorga na NV Arubaanse 
Wegenbouw Maatschappij cu ta¬ 
batin e inscripcion mas abou di 
Afl.407.303,00 pa por cumpli cu e 
trabou aki. E proyecto di asfalta Es¬ 
meralda fase 2 y Opal-Ruby fase 2 
den cuadro di IWIF parti 2 tambe a 
wordo duna na NV Arubaanse We¬ 
genbouw Maatschappij cu un bes 
mas tabatin e prijs mas abou cu 
den e caso aki ta di Afl.975.120,00. 

E fondonan pa had e trabou- 
nan aki ta bin di e presupuesto di 
IWIF (Interim Wegen Infrastructuur 
Fonds) di aha 2012. 



Un aha escolar exitoso pa “Scol Scucha Nos” hunto cu Quota Club 

da nan a hanja un bunita recorido 
den jardin cu splicacion amplio di 
Sr. Giovanny y despues a han¬ 
ja workshop serca Sra. Ana Lis, 
kenda a sinja e muchanan con ta 
planta y cuida mata. 

E muchanan a sinja y gosa un 
mundo cu plantamento di mata. 
Hunto cu e maestranan y cu e 
miembronan di Quota. 

Despues e muchanan por a bai 
hunga y come na Taco Bell ca¬ 
minda cu Quota a had entrega di 
regalo na tur e muchanan. 

Cada mucha a hanja un tas y 
tambe material pa scol pa asina 
na cuminsa anja escolar nobo bon 
perapara. 

E docentenan tambe a hanja un 
carino for di Quota pa asina gra- 
dicinan nan pa nan pasenshi, dedi- 
cashon y amor pa e muchanan. 

Quota ta felicita e muchanan pa 
e tremendo aha y un danki na tur 
e miembronan di Quota cu tawata 
presente e mainta pa comparti e 

Quota a prepara actividad edu- cha Nos pa asina sera na anja es- E muchanan di Scol Scucha Nos bunita mainta aki cu e muchanan 
cativo pa e muchanan di Scol Scu- colar. a bishita Fantastic Garden camin- y deseando nan un dushi vakantie! 

Ta temporada di vakantie y di 
horcan, pues sigur e momento 
ideal pa had un bon limpiesa. Dia- 
domingo awor, 15 di juli, Serlimar 
lo tin containers pa desperdicio di 
cas grandi (grofvuil) na e veld di 
Cricket. 

For di 8’or di mainta te 3’or di 
atardi, un y tur ta bon bini pa had 
nan deposito di desperdicio di cas 


grandi den e containernan di Serli¬ 
mar. Esakinan lo ta poni na e veld 
di Cricket y ta completamente gra¬ 
tis. Material nan di desperdicio du¬ 
rante un mal tempo (pues no per 
se un horcan) por bira debris cu 
por ocasiona danjo na bo propie- 
dad of di otronan. Pa e motibo aki, 
nos ta encurasha e limpiesa rond 
di cas. 

Serlimar ta apela pa na mo¬ 


mento di tira e desperdicio, sigui 
instruccion di e opzichter di Serli¬ 
mar. Si e container ta yen, depos- 
ita e desperdicio den e siguiente 
container bashi. 

Tambe pa seguridad y pa cuida 
nos medio ambiente, por fabor 
percura pa e desperdicio ta bon 
tapa na momento cu ta transport’e 
di cas pa container. Di e manera 
aki ta evita cu materialnan di des¬ 


perdicio ta cai na caminda. 

Por ultimo, nos ta recorda cu tin 
e opcion gratuito di had deposito di 
desperdicio grandi di cas na e con- 
tainerpark di Parkietenbos tambe. 
E horario di operacion di e contain- 
erpark ta di dialuna pa diabierna 
di 6’or di mainta te 7.30 di anochi; 
riba diasabra di 7’or di mainta te 
6’or di atardi y riba diadomingo di 
7’or di mainta te 3.30 di atardi. 


MEP TA EVALUA ENTREGA KEHO PENAL 
CONTRA PA FALSIFICACION 


Segun nos leynan un cuidadano 
tin e deber di registra su adres 
na Censo. Esey ta e adres na 
unda cu e ta biba, na unda cu e 
ta pasa anochi. Un cuidadano cu 
no cumpli cu e regia aki por wordo 
condena te na 3 luna di prison. 

Den un caso den Corte siman pasa, 
a bin sali afo cu Mike Eman ta falsi- 
fica informacion na Censo. Ta trata 
di un caso den cual un cuidadano 


EMLC a hiba Mike Eman corte pa- 
sobra Mike Eman a ofende, sin tin 
mester, y pa colmo sin cu ta berdad. 
Pero e caso a haya un aspecto 
masha serio ora a bin sali na cla 
cu e caso a wordo ‘betekend’ na 
e adres di Mike Eman segun reg- 
istro di Censo, cu ta adhunto, e 
adres na Jacob Catstraat. Esey 
ta e adres cu Mike Eman tin 
registra na Censo. Pero segun 
Mike Eman e no ta biba eynan! 


E ta biba den un penthouse, cu 
oceanview, na Marisol Building. 
E gran pregunta ta dicon Mike 
Eman ta duna informacion falso na 
Censo? E mester ta haya tur core- 
spondencia oficial na e adres se¬ 
gun censo. E mester haya su kaar- 
chi vota segun e adres na Censo, 
awo dicon e ta biba na un adres, 
pero ta nenga di registra e adres 
ey na Censo? Ta kiko tin aki tras? 
Ley ta impone un castigo di prison 


te cu 3 luna pa un violacion asina, 
y Mike Eman, mas cu tur hende 
mester tawata sa esaki. Partido 
MEP ta evaluando di entrega un 
keho contra Minister Presidente 
Mike Eman pa e violacion aki. 

Na otro paisnan e Ministernan 
ta tuma honor na nan mes y baha 
den casonan asina di falsificacion. 
Mike Eman lo tin e honor aki? Of e 
ta prefera di warda un condena di 
3 luna di prison contra dje? 

Formacion Social Grupo II 

Prome Minister 
Mike Eman “Hopi 
forsa y bendicion 
den e siguiente 
trayecto” 



Prome Minister Mike Eman tabata presente 
na e momento special den bida di e hoben- 
nan cu a caba di termina e prome fase di nan 
trayecto Formacion Social. E proyecto Forma¬ 
cion Social ta un iniciativa di Prome Minister di 
Aruba Mike Eman kende a sa di surpasa tur 
barera pa por a convence otronan pa e proyec¬ 
to aki keda introduci na Aruba. 

Eman “17 hoben a traha hopi duro. A base di 
nan determinacion nan a crea un oportunidad 
nobo pa nan mes. Esaki naturalmente cu sos- 
ten di nan mayornan y amigonan. Nos tur pre¬ 
sente aki por a mira hopi alegria y emocion riba 
cara di famianan cu ta asina orguyoso di loke a 
hobennan aki a logra. Nos tur aki ta testigo di 
un empeno grandi cu nan a cumpli cu ne du¬ 
rante cuatro luna largo cu ta encera ehercicio, 
con anda cu otro, lesnan den norma y balor, 


dedicacion na pueblo, na nan pais, na bandera 
di Aruba y stimacion pa otro. Tur e aspectonan 
aki cu ta had un hende un bon ser humano a 
wordo cumpli cu ne”. Eman tambe mescos cu 
e mayornan presente ta orguyoso di e hoben¬ 
nan cu a haya nan certificadonan. “Biaha pasa 
nos a cuminsa cu un grupo di binti y dos e keda 
cu mas o menos 11 hoben y e biaha aki nos a 
mantene e grupo te na 17 hoben determina cu 
a sigui e fase aki y awe nan a wordo reconoci 
pa esey”. 

Prome Minister tabatin palabranan di elogio 
pa e hoben Schmidt kende a termina e fase aki 
como e miho graduado dunando asina un bon 
ehempel na e otronan. Mescos tambe Eman 
tabatin palabranan di gratitud y felicitacion na 
Capitan Werleman y MariniersKazerne, na rep- 
resentantenan di Reino Hulandes na Aruba cu 


ta sostene e programa, na senora Ras kende 
ta hefe di e seccion Sociale Vorming di Minis¬ 
ters di Asuntonan General. Tambe na tur otro 
cu di un of otro forma a contribui na e hoben¬ 
nan. “Awe ta un dia hopi grandi, hopi bendicion 
y hopi forsa den boso siguiente trayecto ” cu 
e palabranan aki Eman a clausura su discurso 
cortico. 

Awor e hobennan ta bay Ensenansa pa Em- 
pleo na unda nan ta bay sina un ofishi y na mes 
momento core stage. Na final cu un diploma 
den man nan oportunidadnan riba mercado 
laboral ta mucho mas bentahoso pa nan. 

E Proyecto Formacion Social ta un coopera- 
cion entre Gabinete Mike Eman, Ministerio di 
Defensa y Ministerio di Asuntonan Interior di 
Hulanda. 



7 m. vets 

Asian Bistro 


Located at Scuth Beach Centre 

Across from fhe Rcidisson | Tel: 586-3888 

Screaming Eagle restaurant awe a anuncia 
cu el a ricibi un TripAdvisor Certificado di Ex- 
celencia, cual ta honra e negoshinan evalua 
di hospedahe, restaurant y atraccion, manera 
esaki a wordo evalua pa viahadornan riba e 
website di viahe mas grandi na mundo. 

Pasando door di e evaluacionnan extensivo 
di e restaurant riba internet por ta un tremendo 
fuente di entretenimento y educacion ya cu via¬ 
hadornan no ta censura nan mes ora cu nan 
skirbi evaluacionnan largo tocante nan experi- 
encia di come cu titulonan manera: “Scream¬ 
ing Eagle claramente ta e miho experiencia di 
come na Aruba!,” na Frances, Italiano, Spano, 
Hulandes y Ingles. 

E evaluacionnan honesto y revelador a yuda 
e restaurant obtene top marcanan pa Romanti- 


cismo, Escena di Bar, Gruponan Grandi, Oca- 
sionnan Special, y Entretenimento di Cliente, 
niun logro chikito considerando cu Aruba ta 
bendiciona cu mas di 83 restaurant den e ar- 
eanan di Palm Beach & Eagle Beach so. 

De hecho, pa cualifica pa un TripAdvisor Cer¬ 
tificado di Excelencia, negoshinan mester man- 
tene un rating averahe di cuater of mas halto 
for di un total posibel di cinco, ora cu nan wordo 
evalua pa bishitantenan na e site. Criteria adi- 
cional ta inclui e cantidad di evaluacionnan y 
con recien nan a wordo skirbi pa viahadornan 
di TripAdvisor. E honor ta wordo extendi na ne¬ 
goshinan rond mundo cu ta cualifica. 

“Screaming Eagle ta orguyoso di por ricibi un 
TripAdvisor Certificado di Excelencia,” tabata e 


palabranan di Chef Erwin Husken, Chef/Dono 
di Screaming Eagle. “Nos ta lucha pa ofrece 
nos clientenan un experiencia memorabel, y 
e honramento aki ta un prueba cu nos trabou 
duro ta traduciendo den evaluacionnan positivo 
di bishitantenan riba TripAdvisor.” 

“TripAdvisor su programa di Certificado di 
Excelencia ta duna negoshinan excepcional 
den un variedad di diferente industria rond di 
mundo e reconocemento cu nan ta merece,” 
tabata e palabranan di Christine Petersen, 
presidente di TripAdvisor for Business. “For di 
restaurantnan cu evaluacionnan halto na Bos¬ 
ton te cu atraccionnan altamente recomenda 
na Barcelona, nos kier aplaudi e negoshinan 
aki pa ofrece viahadornan di TripAdvisor un tre¬ 
mendo experiencia di cliente.” 


REUNION INTERNACIONAI CU 
FAIHIA PIANEA NA ARURA 


Evelyn Yarzagaray, directora di Famia Pla- 
nea, a informa riba un reunion internacional, cu 
lo tuma lugar na Aruba. Esaki ta un reunion ca- 
minda e miembronan cu ta cay bao di e region 
di Caribe ta papia riba e tema di salud sexual 
reproductivo. Aruba a wordo acerca pa asina 
host e reunion y nan tin un bista con Aruba ta 
traha. 

Pa nan di Famia planea e ta algo hopi grandi. 


Cierto islanan den Reino, a tuma ehempelnan 
di Aruba. Pa nan ta importante pa ta e host prin¬ 
cipal. Evelyn Yarzagaray a splica kiko Aruba tin 
pa ofrece. Lo tin un ceremonia oficial di aper- 
tura caminda e Minister di Asuntonan Social, 
Michelle Hooyboer-Winklaar, lo had e apertura. 
Na Aruba nos hobennan ta mas materialista y 
aki ta exigi mas riba enfoke pa nos hobennan, 
segun Evelyn Yarzagaray. 


Evelyn Yarzagaray a splica cu dos Minister, 
lo tey pa splica con tur cos ta hinca den otro. E 
di dos dia lo hinca un plan den otro. Lo purba 
compara diferente aspecto. 

E delegadonan lo sinta hunto pa traha e plan. 
Mester traha pa mehora e trabaonan y haya mi- 
hor resultado riba esaki. Ta intercambia idea y 
mira kiko a wordo had caba. Den un anja lo 
busca manera di drecha loke cu tin. 

Dillon Gee 


New York Mets right¬ 
hander Dillon Gee will un¬ 
dergo potentially season¬ 
ending surgery Friday in 
St. Louis to fix artery dam¬ 
age in his pitching shoul¬ 
der, which should prevent 
a recurrence of clotting, 
a source familiar with the 
plan told ESPNNewYork. 
com on Wednesday. 

After doctors dissolved a 
clot but determined Gee's 
artery was damaged, he 
was presented with the op¬ 
tion of using blood thinners 
for the near future, but that 
was riskier. So Gee has 
opted to have a procedure 
performed by leading spe¬ 


cialist Dr. Robert Thomp¬ 
son at Barnes-Jewish Hos¬ 
pital in St. Louis, the source 
said. 

Gee is expected to be 
able to resume throwing in 
six to eight weeks. But un¬ 
der the best-case scenario, 
he only would return in late 
September, or in October 
if the Mets reach the play¬ 
offs. The source, however, 
said that is secondary to 
getting Gee ready for the 
2013 season. 

No longer-lasting rami¬ 
fications for Gee in terms 
of his health or his career 
after the procedure is per- 


to have surgery 

formed are expected, since need to perform an addi- ing^^m, you suspeciffere 


i expected, 
it should fix the issue and 
prevent future clotting in the 
shoulder. So Gee should 
be good to pitch from the 
outset next season regard¬ 
less whether he returns this 
year. 

Gee was discharged 
from Manhattan's New 
York-Presbyterian Hospital 
earlier Wednesday, after 
doctors successfully broke 
up a blood clot in his pitch¬ 
ing shoulder. 

Dr. Sharif Ellozy, a vas¬ 
cular expert who did not 
treat Gee, had speculated 
to ESPNNewYork.com 
Tuesday that doctors might 


tional surgical procedure 
on Gee if it was determined 
the artery in his shoulder 
had been damaged and 
could be the cause of the 
clotting. 

"As far as him going back 
to pitching, it depends on 
what the artery looks like 
-- if the artery looks normal 
or if they think there's some 
abnormality in the artery 
that caused it," said Ellozy, 
an associate professor of 
surgery at The Mount Sinai 
Hospital. "The fact that he's 
a pitcher and that it was in 
the arm that he was pitch- 


, you suspecWnere 
may be some injury where 
[the artery] goes between 
the clavicle and the first rib 
in that arm. How soon he'll 
be able to return depends 
on what they find." 

Gee, who had the shoul¬ 
der clot broken up with a 
surgical procedure involv¬ 
ing a catheter, has been 
placed on the disabled list 
by the Mets. 

The Mets plan to call up 
left-handed reliever Josh 
Edgin to take Gee's roster 
spot. Right-hander Miguel 
Batista will step into the ro¬ 
tation when the need for a 
fifth starter arises. 

Michael Jordan: Dream Team better 


CHARLOTTE, N.C. - 
Michael Jordan said there's 
no way Kobe Bryant and 
this year's USA Olympic 
basketball team could've 
beaten the 1992 Dream 
Team. 

Jordan told The Associ¬ 
ated Press Thursday that 
he laughed -- "I absolutely 
laughed" -- when hearing 
Bryant's comments that the 
U.S. squad training in Las 
Vegas could take Jordan 
and company. 

Jordan said there's "no 
comparison" which team is 
better. 

"For him to compare 
those two teams is not one 
of the smarter things he 


ever could have done," Jor¬ 
dan said prior to playing in 
a celebrity golf tournament 
in Charlotte. 

Jordan said the 1992 
team, which included 11 
future Hall of Famers and 
won its six Olympic games 
by an average of more 
than 43 points en route to 
capturing the gold medal, 
was a better overall team 
largely because of the ex¬ 
perience it put on the floor. 

"I heard Kobe say we 
were not athletic," said a 
smiling Jordan as he sat 
in a golf cart puffing on his 
cigar while waiting to tee 
off. "But we were smart. He 
said we were too old, but 
I was 29 and in the prime 


of my career. Pip (Scot- 
tie Pippen) was 26 or 27, 
(Charles) Barkley was 29, 
Patrick (Ewing) was 29 and 
Chris Mullin was 29. Almost 
everybody was still in their 
20s." 

Jordan's response came 
after Bryant told report¬ 
ers in Las Vegas that this 
year's team could pull out 
a win against the Dream 
Team if they faced each 
other in their primes. Bryant 
said this year's team has 
a "bunch of racehorses, 
players who are incredibly 
athletic, while the Dream 
Team consisted mainly of 
players at the tail end of 
their careers." 


Bryant's comments re¬ 
ceived immediate and 
sharp rebuttal from some 
members of the Dream 
Team, including Barkley. 

Jordan joined in on 
Thursday. 

"Most of us were in the 
prime of our careers, at 
a point where athleticism 
doesn't really matter," said 
Jordan, the owner of the 
Charlotte Bobcats. "You 
have to know how to play 
the game." 

Jordan shook his head 
when asked why he thinks 
Bryant made the com¬ 
ments. 

"I imagine he's trying to 
say it to legitimize his own 
Dream 


Team," Jordan said. "But to 
me it's not even a question 
what team is better." 

Jordan said Bryant is 
certainly entitled to his 
opinion -- even though he 
said it's just plain wrong. 

"For him to make that 
comparison, it's one of 
those things where it cre¬ 
ates conversation," Jordan 
said. "I guess we'll never 
know. I'd like to think that 
we had 11 Hall of Famers 
on that team, and whenev¬ 
er they get 11 Hall of Fam¬ 
ers, you call and ask me 
who had the better Dream 
Team. Remember now, 
they learned from us. We 
didn't learn from them." 







Stephen Strasburg wants 

If the Waffiington Nationals prior to the season. Strasburg had th^oub has insisted it will follow 


If the Wafnington Nationals 
make the World Series, don't tell 
Stephen Strasburg -- who is on a 
team-imposed innings limit -- that 
he won't be able to pitch. 

"They're going to have to rip the 
ball out of my hands," Strasburg 
said on MLB Network Radio. 

The All-Star was discussing the 
possibility that he won't be pitch¬ 
ing later this season due to the 
160-innings limit that the Nationals 
placed on their prized right-hander 


prior to the season. Strasburg had 
Tommy John surgery late in the 
2011 season. 

Strasburg, 23, has come back 
strong from the major surgery, 
posting a 9-4 record with a 2.82 
ERA in his first full season in the 
big leagues. The inning he pitched 
in Tuesday's All-Star Game was 
his 100th of the season. 

The Nationals' intent has been 
to shut down Strasburg soon after 
he reaches his 160th inning, a plan 

th^Srub has insisted it will follow 
through on despite being in first 
place in the National League East. 
At his current pace, Strasburg 
would hit his innings limit around 
the first week of September. 

"If they (the Nationals) actually 
do that, I'll actually have more re¬ 
spect for them, because that's go¬ 
ing to take some serious guts," an 
All-Star told ESPN The Magazine's 
Buster Olney. 

Strasburg has maintained that 
he feels good and that the club 



has not diseased him not pitching 
later this season. 

"I have no clue how many in¬ 
nings I'm going to throw this year," 
he said. "I've answered that ques¬ 
tion multiple times, and nobody's 
said anything to me. I feel great 
right now." 

Strasburg has been the anchor 
for a rotation which has been tops 
in the majors for much of the sea¬ 
son with fellow All-Star Gio Gon¬ 
zalez, Jordan Zimmermann, Ed¬ 
win Jackson and Ross Detwiler all 
sporting ERAs under 4.00. 

Informe nan ta indica cu e Cuerpo 
di Bombero no por a yega pa atende 
un candela na No Limit Store den caya 
grandi, debi cu nan a haya nan mes 
confronta cu e cayanan tur ta sera y 
no por a yega na e edificio den ningun 
forma, diaranson merdia. 

Esaki a wordo causa pa e trabou- 
nan di construction, cu ta tumando 
lugar den y rond di caya principal hun- 
to cu mal stacionamente di automobil- 
istanan. 

Ta indica cu DOW, Compania di 
Construcion y otro departamentonan 
no a pensa cu e forma cu ta hacien- 
do e trabounan, ta impedi trucknan di 
Brandweer di yega na cierto caminda. 

Na yegada di e instancianan con- 
cerni pa paga candela y duna asis- 
tencia, a bin constata un sorpresa na 
unda cu ningun di e trucknan no por a 
drenta Oostraat y tampoco e otro ca¬ 
minda dilanti di Radio Shack. Na pia y 
e bomberonan mester a core cu trapi 
den man pa asina subi ariba dak di 
e luga pa wak si tin candela. Bomb¬ 
eronan a keda masha desapunta door 
di e infrastructura cu tin awo den caya 
grandi cu a strobanan di eherce nan 
trabao. Afortunadamente no tabata tin 
un candela, pero, ta un corto circuito 
chikito a tuma lugar, danki Dios cu no 
tabata mas grandi, sino nos lo a haya 
nos cu un siniestro enorme den e cay¬ 
anan di Playa aki, debi na e falta di pl- 
anificacion di parti di esnan concerni, 
segun e bomberonan a vocifera cu 
esaki mester ta un “ Wake-Up Call”, pa 
nos tur cu si algo asina aki of mas pio 
yega na sosode den e dianan aki, no 
tin solucion inmediato pa esaki y lo por 
bita dificil pa yega y yuda nos hende- 
nan cu ta biba y traha den cercanianan 
aki. “Nan ta practicamente isola di tur 
ayudo,” un bomber di hopi aha di ex¬ 
perience a duna di conoce cu a mus- 
tra su indignacion y frustracion pa cu e 
situacion cu a presenta. 




Hopi ta e reacionnan cu a drenta pa loke ta 
trata e expresionnan hasi di e parlamentario di 
partido geel, Mep, Xiomara Ruiz-Maduro, kende a 
indica cu nos Prome Ministro tambe, mester duna 
cuenta di nos finansa publico y cu e tambe mes¬ 
ter tabata riba e agenda di Conseho di Ministro di 
Reino, na unda Corsou y Sint Maarten si mester 
duna cuenta mayan na Den Haag, Hulanda. 

E reacionnan ta contra e ponencia di e parla¬ 
mentario di Mep, Xiomara Ruiz- Maduro, debi cu 
nos situacion di finansa publico ta netamente algo 
interno y cu ta pesei nos tin un Parlamento cu lo 
mester atende cu esaki si encaso ta mira cu lo 
por tin indicacion cu nos situacion di finansa ta 
bayendo den un direcion no aceptabel. 

Den ningun momento lo por ta asina aki, cu 
mester hasi expresionnan asina aki cu ta ser con¬ 
sider descabeya of di frustracion di no ta den 
Gobierno, segun analistanan politico y observa- 
dornan ta duna di conoce. 

Ta pakiko anto nos politiconan di generacionnan 
y di diferente partidonan politico a hiba e lucha pa 
ta, “ Baas den nos mes Cas”, anto? Ta netamente 
e luchanan aki cu a ser corono cu awe nos tin un 
Status Aparte, ya pa 26 aha caba, na unda nos 
por orguyosamente mustra cu nos ta ehempel pa 
otro islanan den Reino y pa Reino mes, cu du¬ 
rante transcurso di e 26 ananan aki, nos a sa di 
supera tur obstaculonan y te cu awe nos ta lucha 
pa sobresali. 

E Gabinete actual di Prome Ministro Mike 
Eman, no a hayele facil pa goberna, bao di cir- 
cumstancianan hopi precario, tog a sa di mustra 
cu apesar cu su Gobierno ta uno hoben, por ta 
orguyoso di e logronan te cu awe den Reino y un 


di nan sigur ta e relacion estrecho y sincero cu 
Reino y cu Gobierno y Parlamento Hulandes cu 
tin admiracion grandi pa e hoben politico Arubano 
aki. 

E ponencia cu ta grita na voz halto pa Reino in¬ 
termedia den nos asuntonan interno, ta di lamen- 
ta cu esaki ta bini netamente for di e skina di un 
partido un tempo prestigioso, manera Mep, tempo 
cu esaki tabata bao lideraszgo di e fayecido gran 
estadista, Gilberto Francois Betico Croes, kende 
a lucha te na final pa realisa nos Status Aparte 
y kende semper a vocifera cu nos mes mester 
atende nos asuntonan interno na cas y no core 
bai Hulanda cada rato pa busca intermediacion 
ayanan. 

Ta di spera cu e cuestionnan aki no sosode 
mas y pa sigui cu e ehempel di nos politiconan 
den pasado cu a goberna nos isla, tambe den nan 
epoca dificil, pero cu a sabi di recupera, y bataya 
pa bai dilanti y cu awe nos isla por ta orguyoso 
di nan tur, cu nos a sabi bai dilanti, apesar di tur 
obstaculonan. 

Ta di spera cu e generacionan nobo di awendia 
den politica, lo mester repasa e historia di tur e 
politiconan di diferente partido cu a logra bai di¬ 
lanti cu nos pais y pa cu nos ta awe loke nos ta, 
un ehempel pa otronan cu ainda falta hopi pa sina 
di loke nos a lucha tanto pe, den tur sentido di e 
palabra. Nos hoben politiconan di cualkier partido 
cu nan ta afilia, mester cambio e forma anticua 
para y busca forma y fronteranan nobo pa bai 
eherce un politica sano y positivo. 

Den e mundo politico di awendia no tin tempo 
pa berde cu politica barata y cu no ta sirbi nos 
pais na nada. 

Auto a subi 
Baranca riba Sasaki 

Den careda di 11 di mainta, polis mester a bai na altura di Mamuris 
Restaurant na Tropicana Casino, unda un accidente mester a tuma 
lugar. 

Na e sitio a resulta cu ta trata di un “eenzijdig ongeluk” unda un v- 
wagen pa un of otro motibo mester a kita for di caminda y subi un pilar. 
E impacto y su sonido a hala basta atencion di esnan den e restaurant. 
Afortunademente no tabata tin herido. Mientras e roadservices di New 
India Jean’s Towing a presenta na e sitio y a kita e auto for di e baranca 
ya cu esaki tabata casi riba caminda y tabata un peliger 



WEB ta coopera cu 
esnan di Onderstand 

Un paar di luna atras e dinamico hoben politico di Democracia Real, 
Andin Bikker cu ta den Parlamento a hasi un apelacion riba gerencia di 
WEB Aruba NV, pa tene consideracion cu esnan cu ta cobra onderstand 
y purba yuda y alivianan den nan situacion economico dificil y awe esaki 
a bira un realidad y otro logro di e parlamentario, Andin Bikker, kende 
ta trahando den un forma silencioso, pero masha positivo y cu tin hopi 
credito riba su nomber caba den nos Parlamento. 

WEB Aruba NV, na e momentonan aki no ta cobra esnan cu ta haya 
onderstand, e” Late payment Fee” di diez florin. Esaki sigur ta un alivio 
riba e presupuesto di e hendenan aki, cu ya caba ta bataya cu e poco 
placa cu nan ta ricibi y cu mester mira con esaki ta yega pa cubri e nece- 
sidadnan basico pa un ser humano sobrevivi. 

Departamento di Asuntonan Social a ser poni na altura di esaki pa 
gerencia di WEB Aruba NV. 




Arte Mobil den nos Barionan 
ta un bon iniciativa 

Nos no ta kedando sorpresa pa kiko e Gobierno di Prome Ministro 
Mike Eman ta hasiendo pa nos muchanan, specialmente den e epoca 
di e seis siman di vacacion escolar y pa tene e muchanan den nos Bari¬ 
onan ocupa cu cosnan bon. 

Un di e proyectonan cu ta canando excelente ta esun di e Arte Mobil, 
na unda nos hobennan ta haya e oportunidad pa expresanan mes den 
un forma di arte y na mes momento expresa nan pensamento y capaci- 
dad creativo riba canvas. 

Ministro encarga cu Asuntonan di Cultura, Michelle HooyBoer-Wink- 
laar, ta participando activamente den e proyecto aki conhuntamente cu 
e hobennan y ta stimula esakinan pa ta creativo y pa nan expresanan 
mes den un forma util y positivo. 

Mester aplaudi e proyecto aki cu ariba su mes ta algo bunita y ilustra- 
tivo, den cual nos futuro generacionnan ta haya algo util y expresivo pa 
hasi y asina aki no solamente nan ta tene nan mes ocupa, pero ta inverti 
por medio di arte, nan capacidad creativo. 

